မိူင်းၵူၼ်းၼႆႉ လၢၵ်ႇလၢႆးၼႃႇၼေႃ။ မူဝ်သႂ် ဢၼ်ယူတ်းယႃ၊ ပၼ်ႁႅင်းၸႂ်ပိူၼ်ႈယူႇၵူႊဝၼ်းဝၼ်းၼၼ်ႉ မိူဝ်ႈၼႆႉ တၢမ်တူဝ် မၼ်းၵေႃႉၶိုၼ်းဢမ်ႇယူႇလီ။ လႆႈႁၼ် မူဝ်သႂ် ဢမ်ႇယူႇလီၸိူင်ႉၼႆ ၼႂ်းၸႂ်ႁဝ်းပဵၼ်မဵဝ်းၼိုင်ႈ။ ဢမ်ႇသိူဝ်း။ မႆႈၸႂ်ဝႆႉ။ လွမ်ၵူဝ်ဝႆႉ။ မိူၼ်ႁၢင်ႈတူၵ်းၸႂ်ဝႆႉၵေႃႈမီးမီး။ မိူဝ်ႈၼၼ်ႉ ႁဝ်းဢမ်ႇၶႂ်ႈၵႂႃႇတၢင်းလႂ်။ ဢမ်ႇတွင်ႉမႆႈၶဝ်ႈမႆႈၼမ်ႉသင်။ ၶႂ်ႈပႂ်ႉတူၺ်းထိုင်၊ ၶႂ်ႈလုမ်းလႃး မူဝ်သႂ်ၵွႆး။ တၢင်းၵိၼ် ဢၼ်မူဝ်သႂ်မၵ်ႉ၊ မၢၵ်ႇမႆႉ ဢၼ်မၼ်းၵႆႉၵိၼ် ၸိူဝ်းၼၼ်ႉ ႁဝ်းတွင်းလႆႈ သဵင်ႈသဵင်ႈ။ ႁဝ်းၵႂႃႇသိုဝ်ႉမႃးပၼ် မူတ်းမူတ်းဢိူဝ်ႈ။ ယဝ်ႉၵေႃႈ ပေႃးလႆႈႁၼ် မူဝ်သႂ် ၵိၼ်တၢင်းၵိၼ် ဢၼ်ႁဝ်းၵႂႃႇသို ဝ်ႉမႃး၊ မၢၵ်ႇမႆႉဢၼ်ႁဝ်း ပွၼ်ႈလဵင်ႉမၼ်းၸိူဝ်းၼၼ်ႉ ႁဝ်းသိူဝ်းၸႂ်ၼႃႇ မိူၼ်ႁၢင်ႈလိုမ်းမိူင်းၵူၼ်းလူင်ၵႂႃႇ ၼိုင်ႈၵမ်းၼိုင်ႈ ၵမ်းၵွၼ်ႇဢိူဝ်ႈ။